**โครงการอบรมคุณธรรมจริยธรรมและความโปร่งใสในการดำเนินงาน**

**ของ อปท.**

**เทศบาลตำบลธรรมามูล ตำบลธรรมามูล อำเภอเมืองชัยนาท จังหวัดชัยนาท**

**----------------------------------------------------------------**

**๑. หลักการและเหตุผล**

คณะกรรมการมาตรฐานการบริหารงานบุคคลส่วนท้องถิ่น (ก.ถ.) ได้กำหนดมาตรฐานทางคุณธรรมและจริยธรรมของข้าราชการ พนักงาน ลูกจ้างขององค์กรปกครองส่วนท้องถิ่นตามที่คณะอนุกรรมการมาตรฐานการบริหารงานบุคคลส่วนท้องถิ่น (อ.ก.ถ.) ด้านมาตรฐานทางคุณธรรมและจริยธรรม ใน ก.ถ. ได้ประมวลขึ้นจากข้อเสนอแนะของผู้บริหารท้องถิ่น โดยมีวัตถุประสงค์เพื่อให้ข้าราชการ พนักงาน ลูกจ้าง และพนักงานจ้างขององค์กรปกครองส่วนท้องถิ่นใช้ยึดถือเป็นหลักการและแนวทางปฏิบัติ เพื่อเป็นเครื่องกำกับความประพฤติของตน ได้แก่

**๑. พึงดำรงตนให้ตั้งมั่นอยู่ในศีลธรรม ปฏิบัติหน้าที่ด้วยความซื่อสัตย์ สุจริต เสียสละ**

**และมีความรับผิดชอบ**

หมายถึง - มีการปฏิบัติหน้าที่อย่างตรงไปตรงมา โดยคำนึงถึงประโยชน์สุขของ

ประชาชน

- การไม่ใช้ตำแหน่งหน้าที่หาผลประโยชน์

- มีความรับผิดชอบต่อตำแหน่งหน้าที่

**๒. พึงปฏิบัติหน้าที่อย่างเปิดเผย โปร่งใส พร้อมให้ตรวจสอบ**

หมายถึง - มีขั้นตอนการปฏิบัติงาน แผนการทำงาน และการมอบหมายงานอย่าง

ชัดเจนโดยสามารถแจ้งลำดับขั้นตอนการปฏิบัติ ผู้ปฏิบัติงานและ

ระยะเวลาให้แก่ผู้มาติดต่อราชการได้ทราบ เพื่อสามารถตรวจสอบและ

ติดตามได้

- มีการตั้งคณะทำงานหรือคณะกรรมการที่ประกอบด้วย ภาครัฐ

ภาคเอกชนและภาคประชาชน ในการตรวจสอบการดำเนินงานของ

เจ้าหน้าที่และหน่วยงาน

- มีการเปิดเผยข้อมูลข่าวสารที่เป็นประโยชน์อย่างตรงไปตรงมาด้วยภาษา

ที่ชัดเจนและเข้าใจง่าย

**๓. พึงให้บริการด้วยความเสมอภาค สะดวก รวดเร็ว มีอัธยาศัยไมตรี โดยยึดประโยชน์**

**ของประชาชนเป็นหลัก**

หมายถึง - การบริการที่เป็นมาตรฐานเดียวกันอย่างเสมอภาค ทั่วถึง เป็นธรรม

- การให้บริการด้วยความสะดวก รวดเร็ว และตรงต่อเวลา

- การให้บริการด้วยความเต็มใจ ยิ้มแย้ม แจ่มใส และรักษาประโยชน์แก่

ผู้มารับบริการทุกคน

**๔. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า**

หมายถึง - การปฏิบัติหน้าที่ให้แล้วเสร็จตามกำหนดและบรรลุเป้าหมายที่วางไว้

* การปฏิบัติหน้าที่โดยคำนึงถึงผลลัพธ์และผู้มารับบริการโดยอยู่ภายใต้ขอบเขตของระเบียบ กฎหมาย

-2-

* การใช้ทรัพยากรอย่างประหยัด มีประสิทธิภาพ ประสิทธิผล และคุ้มค่า

ทั้งในส่วนของการใช้เงินและใช้เวลา

**๕. พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ**

หมายถึง - การศึกษาหาความรู้ที่ทันสมัยที่เป็นการพัฒนาทางวิชาการและพัฒนา

จิตใจของตนเองอยู่เสมอด้วยวิธีการพัฒนารูปแบบต่างๆ เช่น การเข้าร่วมอบรม ประชุม

สัมมนา และศึกษาด้วยตนเอง เป็นต้น

ประกอบกับคณะกรรมการมาตรฐานการบริหารงานบุคคลส่วนท้องถิ่น (ก.ถ.) ได้มีประกาศ เรื่อง กำหนดมาตรฐานกลางทางจริยธรรมของข้าราชการ พนักงาน ลูกจ้าง ขององค์กรปกครอง ส่วนท้องถิ่น ลงวันที่ ๑๑ มิถุนายน ๒๕๕๖ ดังนี้

1. การยึดมั่นในคุณธรรมและจริยธรรม
2. การมีจิตสำนึกที่ดี ซื่อสัตย์ สุจริต และรับผิดชอบ
3. การยึดถือประโยชน์ของประเทศชาติเหนือกว่าประโยชน์ส่วนตนและไม่มีผลประโยชน์ทับซ้อน
4. การยืนหยัดทำในสิ่งที่ถูกต้อง เป็นธรรมและถูกกฎหมาย
5. การให้บริการแก่ประชาชนด้วยความรวดเร็ว มีอัธยาศัยดี และไม่เลือกปฏิบัติ
6. การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง
7. การมุ่งผลสัมฤทธิ์ของงาน รักษามาตรฐาน มีคุณภาพ โปร่งใส และตรวจสอบได้
8. การยึดมั่นในระบอบประชาธิปไตยอันมีพระมหากษัตริย์ทรงเป็นพระประมุข
9. การยึดมั่นในหลักจรรยาวิชาชีพขององค์กร

เพื่อให้เป็นไปตามมาตรฐานทางคุณธรรม จริยธรรมดังกล่าว จึงได้จัดทำโครงการฝึกอบรมสัมมนาเสริมสร้างคุณธรรมจริยธรรม สำหรับคณะผู้บริหาร สมาชิกสภาฯ พนักงานเทศบาล ลูกจ้างประจำ พนักงานจ้าง ของเทศบาลตำบลธรรมามูล เพื่อให้คณะผู้บริหาร สมาชิกสภาฯ พนักงานส่วนตำบล ลูกจ้างประจำ และพนักงานจ้าง มีหลักการและแนวทางปฏิบัติงานเสริมสร้างให้บุคลากรดังกล่าวเป็นคนดีมีคุณธรรม พัฒนาคุณภาพชีวิตสังคม ให้เป็นสังคมคุณภาพนำไปสู่การพัฒนา การทำงานที่ซื่อสัตย์สุจริต มีคุณธรรม ส่งผลต่อการพัฒนาท้องถิ่น ผ่านการเรียนรู้ที่หลากหลาย ให้สามารถเป็นผู้พัฒนาตนเอง พัฒนาทีมงาน และนำไปสู่การพัฒนาองค์กร โดยใช้หลักคุณธรรม จริยธรรมทางพระพุทธศาสนาเป็นเข็มทิศนำชีวิตได้อย่างเหมาะสมกับสถานการณ์ปัจจุบัน และสามารถปฏิบัติงานตามภารกิจของหน่วยงานได้อย่างเกิดผลสัมฤทธิ์ ต่อไป

**๒. วัตถุประสงค์**

๑. เพื่อส่งเสริมให้คณะผู้บริหาร สมาชิกสภาฯ พนักงานเทศบาล ลูกจ้างและพนักงานจ้างของเทศบาลตำบลธรรมามูลได้มีความรู้ ความเข้าใจด้านวินัย คุณธรรม จริยธรรมและจรรยา ของข้าราชการที่บัญญัติไว้เป็นข้อกฎหมาย กฎ ระเบียบ เห็นความสำคัญและเสริมสร้างภาพลักษณ์ ของหน่วยงานให้มีความโปร่งใสและเป็นธรรม

๒. เพื่อส่งเสริมให้ผู้เข้ารับการอบรม มีกระบวนทัศน์ วัฒนธรรม และค่านิยมในการปฏิบัติงานที่มุ่งเพิ่มสมรรถนะและพัฒนาระบบราชการไทยโดยยึดหลักบริหารกิจการบ้านเมืองที่ดี หลักเศรษฐกิจพอเพียงเป็นแนวทาง

-3-

๓. เพื่อส่งเสริมคุณธรรม จริยธรรม และหลักธรรมทางพระพุทธศาสนา ให้กับผู้เข้าร่วมอบรมในการนำไปเพิ่มประสิทธิภาพในการปฏิบัติงาน การพัฒนาคุณภาพชีวิต และการทำงานให้มีคุณลักษณะ เป็นข้าราชการยุคใหม่ที่มีคุณธรรม จริยธรรม

๔. เพื่อให้ข้าราชการแลเจ้าหน้าที่ของรัฐทุกระดับ มีความรู้ความเข้าใจและยึดมั่นในหลักคุณธรรม จริยธรรม และนำหลักธรรมทางพระพุทธศาสนามาปรับใช้ในการปฏิบัติงานให้บรรลุผลสัมฤทธิ์

**๓. หลักสูตรและหัวข้อในการอบรม**

๑. มาตรฐานคุณธรรม จริยธรรมของข้าราชการ พนักงาน ลูกจ้าง ขององค์กรปกครอง

ส่วนท้องถิ่น

๒. การพัฒนาคุณธรรม จริยธรรม สำหรับผู้ปฏิบัติงาน : ข้าราชการยุคใหม่ใส่ใจจริยธรรม

๓. การบริหารความเสี่ยงเชิงจริยธรรม : กลไกของภาครัฐในการส่งเสริมและป้องปราม

ให้ข้าราชการประพฤติตนอย่างมีคุณธรรม

๔. การพัฒนาคุณภาพชีวิตและองค์กรด้วยหลักธรรมทางพระพุทธศาสนา : การปฏิบัติธรรม

เพื่อเพิ่มประสิทธิภาพในการปฏิบัติงาน

**๔. วิธีการอบรม**

การบรรยาย การฝึกปฏิบัติธรรม กิจกรรมแลกเปลี่ยนความคิดเห็น ประสบการณ์

**๕. วิทยากร**

**-** วิทยาการจากกลุ่มงานมาตรฐานการบริหารงานบุคคล สำนักงานส่งเสริมการปกครอง

ท้องถิ่นจังหวัดชัยนาท

- พระครูอุดมชัยสิทธิ์ เจ้าอาวาสวัดดักคะนน ตำบลธรรมามูล จังหวัดชัยนาท

**๖. ระยะเวลาการดำเนินการ**

วันที่ 31 พฤษภาคม ๒๕62

**๗. สถานที่ดำเนินการ**

ห้องประชุมเทศบาลตำบลธรรมามูล อำเภอเมืองชัยนาท จังหวัดชัยนาท

**8. กลุ่มเป้าหมาย**

- คณะผู้บริหาร จำนวน 5 คน

- สมาชิกสภาเทศบาลตำบล จำนวน 11 คน

- พนักงานเทศบาล, ลูกจ้างประจำ และพนักงานจ้าง จำนวน 44 คน

**รวม จำนวน 60 คน**

**๑๐. ผู้รับผิดชอบโครงการ**

สำนักปลัดเทศบาลตำบลธรรมามูล อำเภอเมืองชัยนาท จังหวัดชัยนาท

**๑๑. งบประมาณ**

- จากเทศบัญญัติงบประมาณรายจ่ายประจำปีงบประมาณ พ.ศ. ๒๕62 แผนงานบริหารงานทั่วไป ด้านบริหารทั่วไป แผนงานบริหารงานทั่วไป งานบริหารทั่วไป เพื่อจ่ายเป็นค่าใช้จ่ายในโครงการฝึกอบรมสัมมนาเสริมสร้างคุณธรรมจริยธรรมของคณะผู้บริหาร สมาชิกสภาฯ พนักงานเทศบาล ลูกจ้างประจำ พนักงานจ้าง ประจำปีงบประมาณ

-4-

พ.ศ. ๒๕62 ตั้งไว้ 80,000.-บาท ตั้งจ่ายจากเงินรายได้ แผนงานบริหารงานทั่วไป (๐๐๑๑0) งานบริหารทั่วไป (๐๐๑๑๑) โดยมีรายละเอียดค่าใช้จ่าย ดังนี้

๑. ค่าจัดทำป้ายโครงการ เป็นเงิน ๖๐๐.-บาท

๒. ค่าสมนาคุณวิทยากรบรรยายให้ความรู้ จำนวน ๖ ชั่วโมงๆละ ๖๐๐ บาท เป็นเงิน 3,600-บาท

๓. ค่าอาหารว่างและเครื่องดื่ม จำนวน 2 มื้อๆละ 2๕ บาท จำนวน 60 คน เป็นเงิน 3,000.-บาท

๔. ค่าอาหารกลางวัน จำนวน ๑ มื้อๆละ 70 บาท จำนวน 60 คน เป็นเงิน 4,200.-บาท

๕. ค่าวัสดุ เครื่องเขียน และค่าใช้จ่ายอื่น เป็นเงิน 1,200.-บาท

**รวม ๕ รายการ เป็นเงินทั้งสิ้น 12,6๐๐.-บาท (หนึ่งหมื่นสองพันหกร้อย บาทถ้วน)**

**๑๒. ผลที่คาดว่าจะได้รับ**

๑. คณะผู้บริหาร สมาชิกสภาฯ พนักงานเทศบาล ลูกจ้างประจำ พนักงานจ้างของเทศบาลตำบล ธรรมามูล สามารถนำหลักคุณธรรม จริยธรรม หลักธรรมทางพระพุทธศาสนา ความรู้และประสบการณ์ที่ได้รับไปปรับใช้ในการปฏิบัติงานและชีวิตประจำวันได้อย่างมีประสิทธิภาพ และสามารถเป็นผู้นำด้านคุณธรรม จริยธรรม ในองค์กรอย่างสร้างสรรค์

๒. ผู้เข้ารับการฝึกอบรม สามารถใช้หลักคุณธรรม จริยธรรม หลักธรรมทางพระพุทธศาสนา พระพุทธศาสนา ความรู้ และประสบการณ์ที่ได้รับไปประยุกต์ใช้ในการสร้างความสามัคคี ปรองดอง ความร่วมมือร่วมใจเป็นอันหนึ่งอันเดียวกัน และสามารถประสานประโยชน์ในการปฏิบัติงานให้เป็นไปอย่างมีประสิทธิภาพ เพื่อบรรลุเป้าหมายของหน่วยงานได้ อันจะนำมาซึ่งประโยชน์สุขของชาติ และประชาชน

๓. ผู้เข้ารับการฝึกอบรม ได้รับการยอมรับให้เป็นต้นแบบการดำเนินชีวิต การปฏิบัติงานที่เน้นการพัฒนาด้านคุณธรรม จริยธรรม หรือการสร้างวัฒนธรรมองค์กรที่มีค่านิยมด้านคุณธรรม จริยธรรม โดยมีหลักฐานข้อมูลเชิงประจักษ์

๔. ป้องกันและลดปัญหาที่เกิดขึ้นในสังคม ที่เกิดจากการขาดคุณธรรม และจริยธรรมของผู้ดำรงตำแหน่งทางการเมืองและข้าราชการหรือเจ้าหน้าที่ของรัฐ

**๑๓. ตัวชี้วัดและผลสัมฤทธิ์โครงการ**

**ผลผลิต** ผู้เข้ารับการฝึกอบรม จำนวน 60 คน ผ่านการฝึกอบรมสัมมนาเสริมสร้างคุณธรรมจริยธรรม

**ผลลัพธ์** ผู้เข้ารับการฝึกอบรม จำนวน 60 คน ที่ผ่านการฝึกอบรมโครงการฝึกอบรมสัมมนาเสริมสร้างคุณธรรมจริยธรรม มีความรู้ความเข้าใจในการพัฒนาคุณธรรมและจริยธรรม โดยมีคุณลักษณะเป็นข้าราชการยุคใหม่ที่ยึดมั่นในความถูกต้องชอบธรรม มีคุณธรรม และจริยธรรม มีหลักธรรมทางพระพุธศาสนาเป็นเครื่องยึดเหนี่ยวจิตใจในการดำรงชีวิต และการทำงานให้บรรลุผลสัมฤทธิ์ตามเป้าหมาย

**๑๔. การประเมินผล**

จะประเมินผลการฝึกอบรมใน ๒ ส่วน คือ ประเมินผลการเรียนรู้ก่อนการฝึกอบรมและประเมินผลการเรียนรู้หลังจากการฝึกอบรม รวมทั้งประเมินพฤติกรรมและปฏิกิริยาของผู้เข้ารับการฝึกอบรม โดยการใช้แบบสอบถามและการสังเกตพฤติกรรม

-5-

**๑๕. ผู้เขียนโครงการ**

(ลงชื่อ) อุทุมพร

(นางสาวอุทุมพร สมโภชน์)

เจ้าพนักงานธุรการปฏิบัติงาน

**๑๖. ผู้เสนอโครงการ**

(ลงชื่อ) อำนาจ

(นายอำนาจ แสงหงษ์)

หัวหน้าฝ่ายอำนวยการ

**๑๗. ผู้พิจารณาโครงการ**

**......................................................................................................................................**

**......................................................................................................................................**

(ลงชื่อ) ณัทณลัลน์

(นางสาวณัทณลัลน์ แก้วซุง)

รองปลัดเทศบาลตำบลธรมามูล

**๑8. ผู้เห็นชอบโครงการ**

**......................................................................................................................................**

**......................................................................................................................................**

(ลงชื่อ) อารมย์

(นายอารมย์ เธียรถาวร)

ปลัดเทศบาลตำบลธรรมามูล

**๑9. ผู้อนุมัติโครงการ**

**......................................................................................................................................**

**................................................................................................................................................**

(ลงชื่อ) สนอง ศรีพุ่ม

(นายสนอง ศรีพุ่ม)

นายกเทศมนตรีตำบลธรรมามูล